Formålet med dette dokument er at vurdere fremskridtet på de prioriterede områder, som Rådet for Den Europæiske Union identificerede i "Rådets konklusioner om fremskridt inden for toldsamarbejdet med de østlige nabolande" (i det følgende betegnet "Rådets konklusioner"), som blev vedtaget på mødet i Rådet (økonomiske og finansielle anliggender) i Bruxelles den 28. januar 2014.

Forbindelserne med Georgien, Republikken Moldova og Ukraine nåede op på et nyt niveau i 2014 med underskrivelsen af associeringsaftaler/vidtgående og brede frihandelsaftaler (AA/DCFTA'er). Formålet med disse aftaler er landenes gradvise politiske associering og økonomiske integration med EU via gennemførelse af reformer og indfrielse af tilsagn. Den politiske udvikling i regionen, dvs. konflikten i Ukraine og spændingerne mellem EU og Rusland samt etableringen og udvidelsen af Den Eurasiske Økonomiske Union (EAEU), har påvirket graden af EU's engagement med landene i regionen.

Endelig opfordrede Rådet Kommissionen til sammen med medlemsstaterne at evaluere de hidtidige fremskridt prioritetsområder for toldsamarbejdet med de østlige nabolande under hensyntagen bl.a. til initiativer og eksempler på god praksis i medlemsstaterne. Kommissionen blev også opfordret til at aflægge rapport til Rådet om fremskridtene, så Rådet kan foreslå en opfølgning af ovennævnte tiltag inden udgangen af 2015.

7.at fortsætte den tætte overvågning af fremskridtene på ovennævnte områder og dialogen mellem EU og de østlige nabolande på seminarer på højt plan om toldsamarbejdet ved EU's østlige grænse og/eller andre særlige toldfora for at sikre relevansen af de aktioner, som udføres, og koordinere og tilpasse den ydede bistand.

6.at overveje at udarbejde og vedtage strategiske rammer og oprette arbejdsgrupper om toldsamarbejde med Armenien, Aserbajdsjan, Hviderusland og Georgien, at fortsætte samarbejdet med Rusland, Republikken Moldova og Ukraine under de respektive strategiske rammer,

4.at fortsætte drøftelserne med de russiske toldmyndigheder om evalueringen af pilotprojektet om informationsudveksling og den tidlige varslingsmekanisme, som kan anvendes til at give forhåndsmeddelelse om situationer, der eventuelt vil forstyrre handelsstrømmene mellem EU og Rusland, samt at foreslå praktiske løsninger,

at fastlægge reglerne for overvågning af, at mængden af fremstillede tobaksprodukter svarer til den legitime efterspørgsel,

at søge at sikre en korrekt og gennemsigtig anvendelse af TIR-konventionen fra 1975 og at skabe gunstige betingelser for transitoperationer ved EU's østlige grænse,

at tilskynde de østlige nabolande til og bistå dem med at følge de vigtigste skridt med henblik på at tiltræde konventionerne om en fælles forsendelsesprocedure og om forenkling af formaliteterne samhandelen, herunder ved at oprette en projektgruppe, udføre en gabanalyse, udarbejde en køreplan, sikre uddannelse af toldembedsmænd og information til virksomheder samt undersøge finansielle støtteinstrumenter

at støtte de østlige nabolande med at udvikle systemer vedrørende autoriserede økonomiske operatører og at forberede de nødvendige retlige forudsætninger for eventuel gensidig anerkendelse med EU

Der er gjort positive fremskridt i samarbejdet med Georgien og Republikken Moldova siden den foreløbige gennemførelse af associeringsaftalen/den vidtgående og brede frihandelsaftale (DCFTA) fra den 1. september 2014, mens den foreløbige gennemførelse af denne del af aftalen for Ukraine blev udsat til udgangen af 2015.

Toldsamarbejdet med Republikken Moldova, Ukraine og Georgien er baseret på de strategiske rammer, der blev godkendt med Republikken Moldova i oktober 2011 og Ukraine i maj 2012 og underskrevet med Georgien i marts 2015. Den praktiske gennemførelse af gensidigt aftalte aktiviteter og bistanden er blevet tilrettelagt under Told 2020-programmet. Man har opretholdt en regelmæssig dialog på toldområdet for at fastlægge de strategiske perspektiver.

I de nye aftaler har man oprettet toldunderudvalg, der har fået overdraget beslutningsbeføjelser, og som skal overvåge, at lovgivningen og procedurerne er i overensstemmelse med DCFTA-forpligtelserne. Formålet med disse er at opnå en høj grad af samarbejde og tilnærmelse af lovgivningen mellem de kontraherende parter. At dømme efter resultaterne af de første udvalgsmøder med Georgien og Republikken Moldova (marts/maj 2015) er begge lande på rette spor med hensyn til overholdelsen af de toldrelaterede forpligtelser inden for de fastlagte frister i den nye aftale.

For så vidt angår Ukraine er samarbejdet på toldområdet blevet påvirket af den politiske udvikling i landet og de organisatoriske ændringer inden for Ukraines toldmyndigheder. I denne periode har der været projekter, der fik støtte fra Kommissionen og medlemsstaterne, og her kan der meldes om visse fremskridt.

Sammen med tilnærmelsen af toldlovgivningen til EU's acquis på toldområdet fokuserer EU på:

-udvikling af risikohåndteringssystemer, herunder et program for autoriserede økonomiske operatører, samt fremme af udveksling af toldoplysninger

-at bistå med tiltrædelsen til konventionen om en fælles forsendelsesprocedure, således at man kan tilbyde uafbrudte forsendelser til EU's hjerte

-at bistå med arbejdet i retning af tiltrædelse af den regionale konvention om pan-Euro-Middelhavsregler for præferenceoprindelse, for derved at fremme den regionale økonomiske integration af samhandelen.

Udvikling af et koncept for autoriserede økonomiske operatører (AEO) i henhold til EU's lovgivning er en af forpligtelserne, som Georgien, Republikken Moldova og Ukraine har påtaget sig i de nye associeringsaftaler. I øjeblikket ligger fokus på en komparativ analyse af de respektive AEO-lovgivninger, som foretages af eksperter fra Kommissionen og medlemsstaterne. Udveksling af erfaringer og bedste praksis vil ske ved at åbne mulighed for deltagelse i møder i AEO-netværk og studiebesøg i EU's medlemsstater.

Desuden blev der den 1. juli 2015 indledt et pilotprojekt om anerkendelse af AEO'er fra EU ved et af grænseovergangsstederne på grænsen mellem Moldova og Rumænien, foreløbig i en periode på seks måneder; formålet med pilotprojektet er at sikre AEO'er fra EU yderligere fordele ved grænseovergangsstedet Leuseni (nedbringe behandlingstiden, målrette indsatsen mod risici i bedre samt færre fysiske og dokumentbaserede kontroller).

For at forbedre risikohåndteringen og fremme samhandelen mellem EU og de østlige naboer besluttede man at iværksætte et pilotprojekt med Moldova og Ukraine om fremsendelse af forsendelsesoplysninger til disse lande med henblik på at gennemføre projektet i 2016.

De østlige nabolandes kommende tiltrædelse til den fælles forsendelsesprocedure vil være et betydeligt fremskridt for den regionale integration af forsendelsessystemer; dette vil medføre forenklinger, fremskynde grænsekontroller og styrke risikohåndteringen. I januar 2015 indledte man et kortvarigt forsendelsesprojekt i Ukraine, der som sit hovedformål havde at yde støtte og rådgivning til de statslige skattemyndigheder i deres forberedelser på at tiltræde konventionen. Som opfølgning har man anbefalet et twinning-projekt. Man er i færd med at udforme en skitse til et twinning-projekt for tilpasningen til NCTS for Republikken Moldova.

Der blev afholdt seminarer om konventionen om en fælles forsendelsesprocedure i Warszawa i september 2013, i Kijev i april 2015 og i Tbilisi i juni 2015; disse seminarer blev suppleret med studiebesøg i medlemsstaterne. Georgien, Republikken Moldova og Ukraine har status som uformelle observatører i EU-EFTA-arbejdsgruppen om en fælles forsendelsesprocedure og om forenkling af formaliteterne i samhandelen, hvor de fremlægger regelmæssige ajourføringer om fremskridtene.

Konventionen om pan-Euro-Middelhavsregler for præferenceoprindelse (PEM) som et område til kumulering af fremstillingsprocesser med EU og andre PEM-medlemmer fremmer regional økonomisk integration inden for samhandel. Republikken Moldova ratificerede PEM-konventionen den 28. maj 2015 og tiltrådte konventionen den 1. september 2015. Georgien anmodede om tiltrædelse til PEM-konventionen i oktober 2015; Ukraine underrettede Kommissionen om de interne diskussioner om tiltrædelsen til konventionen. Der blev afholdt adskillige seminarer om oprindelsesregler i 2014 og 2015 for disse tre lande (Kijev den 5. juni 2014, Chisinau den 3. november 2014 og Tbilisi den 17. marts 2015).

Kampen mod cigaretsmugling og andre former for ulovlig handel med tobaksprodukter har fortsat høj prioritet for EU i forholdet til de østlige nabolande. Kommissionen arbejder aktivt på at gennemføre handlingsplanen i meddelelsen om intensivering af kampen mod cigaretsmuglig og andre former for ulovlig handel med tobaksvarer i tæt samarbejde med medlemsstaterne.